Roşanê Karker û Kedkaran ê 1’ê Gulane yo ke emser Meydanê Bazarê Bakirkoyî de yeno pîrozkerdene mayê tepişteyan zî bi laçiganê xo yê sipîyan tewrê ci benê.
Şayîya ke Konfederasyonê Sendîkayanê Karkeranê Şorişgêran ê Tirkîye (DÎSK) zî tede xeylî dezgeyê cimatê sivîlî tewrê ci benê vernîya Forumê Marmara yê AVM’yî de ameyî pêser. KESK, TMMOB, HDP û HDK zî Dîkîlîtaşî de ameyî pêser. Mayê tepişteyanê ke seba ke bale biancê serê grevê vêşanîye yê ke semedê wedartişê tecrîdê serê Rayberê Şarê Kurdî Abdullah Ocalanî yenê viraştene, laçigê sipîyî antê xo vernîya kortejî de ca gênê. Mayî pankarta ‘ Wa tecrîd biqedîyo, mergî mêbê kirişenê û bi slogana ‘Biciwîyo xoverdayîşê zîndanan‘ gîrenê.
